त्यानंतर आता कर्नाटकी नाटकाचा दुसरा अंक सुरू झाला आहे. काँग्रेसनं त्यांच्या सर्व आमदारांना इगल्टन रेसॉर्टमध्ये ठेवलं आहे. या रेसॉर्टची सुरक्षा हटवण्यात आली आहे. 

तसंच काँग्रेसचे 2 आमदार गायब असल्याची चर्चा आहे. 

पाहा क्षणाक्षणाचे अपडेट्स

संध्याकाळी 5.30 वाजता : रेसॉर्टची सुरक्षा हटवली 

इगल्टन रेसॉर्टबाहेरची सुरक्षा व्यवस्था हटवण्यात आली आहे. पोलिसांनी आधी या ठिकाणी सुरक्षा दिली होती. ती आता हटवण्यात आली आहे. 

संध्याकाळी 5 वाजता : काँग्रेसचे आंदोलन 

कर्नाटकमध्ये उद्या राज्यभर आंदोलन करण्याचा कार्यकर्त्यांना आदेश देणारं एक पत्रक काँग्रेसनं जारी केलं आहे. कर्नाटकात उद्या ठिकठिकाणी काँग्रेसचे कार्यकर्ते आंदोलन करणार आहेत. 

दुपारी 3 वाजता : काँग्रेसचे 2 आमदार गायब?

प्रताप गौडा पाटील आणि आनंद सिंग हे काँग्रेसचे आमदार गायब असल्याची चर्चा आहे. "पण ते कुठेही गेलेले नाहीत. ते परत येतील," अशी प्रतिक्रिया काँग्रेसचे नेते रामलिंग रेड्डी यांनी दिली आहे. 

दुपारी 2 वाजता : काँग्रेस आमदार रेसॉर्टमध्ये दाखल 

बंगळुरूच्या इगल्टन रेसॉर्टमध्ये काँग्रेसचे आमदार दाखल.

दुपारी 1.00 : भाजप आमदार म्हणतात - 'काम हो जायेगा'

येडियुरप्पा यांनी मुख्यमंत्री म्हणून शपथ घेतल्यानंतर आता बहुमत सिद्ध करण्याचं आव्हान भाजपपुढे आहे. राजभवनासमोर माजी मुख्यमंत्री आणि काँग्रेस नेते सिद्धरामय्या आंदोलन करत आहेत. त्यांच्या म्हणण्यानुसार सर्व 118 आमदार आमच्यासोबत आहेत. 

यावर प्रतिक्रिया देताना बी. एस. येडियुरप्पा यांनी 'उद्या किंवा परवापर्यंत थांबा, तुम्हाला दिसेल', असं सांगितलं.

भाजप बहुमत कसं सिद्ध करणार या पत्रकारांच्या प्रश्नावर उत्तर देताना आमदार  बी. श्रीरामुलू म्हणाले, "काम हो जाएगा. अपक्ष आमदार आमच्या संपर्कात आहेत. "

दुपारी 12.30 वाजता : हा तर लोकशाहीवर हल्ला - मायावती

भाजप नेते येडियुरप्पा यांना सरकार स्थापनेचं निमंत्रण मिळालं आणि रातोरात काँग्रेसच्या अपीलावर सुनावणी होऊन येडियुरप्पा कर्नाटकचे मुख्यमंत्री झालेदेखील यावर प्रतिक्रिया देताना बहुजन समाज पक्षाच्या प्रमुख मायावती यांनी हा लोकशाहीविरोधी आणि घटनाविरोधी प्रकार असल्याचं म्हटलं आहे.

 'हा प्रकार बाबासाहेब आंबेडकरांनी निर्मिलेल्या घटनेच्या विरोधात आहे. भाजप केंद्रात आल्यापासूनच सत्तेचा गैरवापर करून लोकशाहीवर हल्ला करत आहे', अशी प्रतिक्रिया मायावती यांनी दिली आहे.

सकाळी 11.00... \n\nवरील लेखासाठी मला एक चांगले शीर्षक द्या.
कर्नाटक : काँग्रेसचे 2 आमदार गायब, रेसॉर्टची सुरक्षा काढली